Կոուլ Հաուզեր

Կոուլ Քեննեթ Հաուզեր (անգլ.՝ Cole Kenneth Hauser, մարտի 22, 1975(1975-03-22), Սանտա Բարբարա, Կալիֆոռնիա, ԱՄՆ), ամերիկացի կինոյի և հեռուստատեսության դերասան։


== Ընտանիք ==
Հաուզերը ծնվել է Սանտա Բարբարայում, Կալիֆորնիա նահանգ, «Warner Sisters» կինոարտադրության ընկերության ստեղծող Կեսս Ուորների և դերասան Ուինգզ Հաուզերի որդին։ Հայրական կողմից պապը եղել է սցենարիստ Դուայթ Հուազերը, «Օսկար» մրցանակի դափնեկիր։ Մայրական կողմից Հաուզերի նախապապը եղել է Հարրի Ուորները, կինոարտադրության հայտնի մագնատ, «Warner bros.» կինոընկերության համահիմնադիր, իսկ մայրական կողմից պապը եղել է Միլթոն Սպերլինգը, հոլիվուդյան սցենարիստ և անկախ պրոդյուսեր։ Մայրական կողմից տատիկը՝ Բեթի Մեյ Ուորները, գեղանկարիչ, քանդակագործ, քաղաքական ակտիվիստ և պատկերասրահի սեփականատեր, Սթենլի Սհայնբաումի՝ քաղաքական ակտիվիստ, տնտեսագետ, բարեգործ և Լոս Անջելեսի ոստիկանության նախկին կոմիսար, կինը։ Հաուզերն ունի իռլանդական և գերմանական արմատներ հայրական կողմից և հրեական՝ մայրական կողմից։


== Երիտասարդություն ==
Հաուզերի ծնողները ամուսնալուծվում են 1977 թվականին, երբ նա երկու տարեկան էր։ Միայն, մոտավորապես, տասնհինգ տարեկանում, նա առաջին անգամ բաժանումից հետո, հանդիպում է հոր հետ, կապված տեղափոխման հետ։ Մեկ տարվա ընթացքում նա ապրում է հոր հետ և սովորում է նրա մոտ։ Մինչ այդ, տասներկու տարվա ընթացքում, նա տեղափոխվում էր մոր, խորթ եղբայրների և քույրերի հետ Սանտա Բարբարայից Օրեգոն, այնուհետև Ֆլորիդա և հետո հետ՝ Սանտա Բարբարա։ Այդ ընթացքում նա, մեծամասնությամբ, հրապուրված էր սպորտով, քան ուսմամբ։ 16 տարեկանում նա լքում է միջնակարգ դպրոցը, որպեսզի իրեն փորձի դերասանական արվեստում։


== Կարիերա ==
Հաուզերի առաջին դերը եղել է 1992 թվականին, «Դպրոցական կապեր» («School Ties») ֆիլմում, որում նկարահանվել են բազմաթիվ երիտասարդ և հույեր ներշնչող դերասաններ, որոնցից էին Բրենդեն Ֆրեյզերը, Մեթ Դեյմոնը, Քրիս Օ’Դոննելը և Բեն Աֆլեքը։ Հետագայում խաղացել է ռեժիսոր Ռիչարդ Լինկլեյտերի «Կայֆի տակ և շփոթված» («Dazed and Confused») ֆիլմում, Բեն Աֆլեքի հետ գլխավոր դերում։ 1995 թվականին Հաուզերը ռեժիսոր Ջոն Սինգքտոնի մոտ խաղում է սկինհեդների առաջնորդի դերը «Բարձրագույն կրթություն» («Высшее образование») ֆիլմում։ Ավելի ուշ Հաուզերը կրկնակի անգամ խաղում է Աֆլեքի և Դեյմոնի հետ «Խելացի Ուիլլ Հանտինգ» («Good Will Hunting») ֆիլմում, 1997 թվականին։ 2000 թվականին նա խաղում է Ուիլյամ Ջ. Ջոնսին «Սև խոռոչ» («Pitch Black») ֆիլմում և ձայնավորում է հերոսի «Ռիդիկի քորնիկները. Փախուստ Մսագործի ծովածոցից» խաղում։
2002 թվականին նա խաղում է ավագ սերժանտ Վիկ Բեդֆորդին, գերի ամերիկացի ռասիստի, «Հարտի պատերազմը» («Hart’s War») ֆիլմում, Բրյուս Ուիլիսի և Քոլին Ֆարելի հետ։ 2003 թվականին կատարում է ԱՄՆ Ռազմա-ծովային ուժերի հատուկ նշանակության ջոկատի զինծառայողի դերը «Արևի արցունքները» («Tears of the Sun») ֆիլմում, Բրյուս Ուիլիսի հետ միասին։ Նա նաև խաղացել է ավազակների պարագլխի «Կրկնակի ֆորսաժ» («2 Fast 2 Furious») ֆիլմում։ Դրանից հատո նա նկարահանվում է մի քանի Հոլլիվուդյան ֆիլմերում, ինչպիսիք են «Պապարացի» («Paparazzi»)՝ Մել Գիբսոնի հետ և «Քարանձավ» («The Cave»)։
2007 թվականին նա Էնթոնի Անդերսոնի հետ միասին գլխավոր դեր է խաղում «FOX» հեռուստաալիքի «Նոր Օռլանի ոստիկանությունը» («K-Ville») ֆիլմում, որը փակվում է տաս դրվագից հետո։ Նույն թվականին Հաուզերը գլխավոր դեր է ստանում «Քարե հրեշտակ» («The Stone Angel») ֆիլմում՝ ըստ Մարգարետ Լոուրենսի վեպի։ 2008 թվականի ընթացքում Հաուզերը նկարահանվում էր այլ անկախ նախագծերում, օրինակ, «Որպես խատուտիկներ» («Like Dandelion Dust»)՝ ըստ Կարեն Կինգսբերի վեպի, Թալյեր Պերիի «Որսորդների ընտանիքը» («The Family That Preys») և «CBS» հեռուստաալիքի «Աշտարակ» («The Tower») սերիալում, որը պիլոտային սերիայից ավել չի գնում։


== Անձնական կյանք ==
Հաուզերի կինը նախկին դերասանուհի և լուսանկարիչ Սինթիա Դենիելն է, ով խաղացել է Էլիզաբեթ Ուեյկֆիլդի դերը «Դպրոցը Քնքուշ հովտում» սերիալում, Ֆրենսիս Պասկալի համանուն վեպի էկրանավորումը, իր երկվորյակ քույր Բրիտանի Դենիելի հետ։ Հաուզերն ու Դենիելը ունեն երկու որդի՝ Ռայլոնդ Հաուզեր, ծնված 2004 թվականի սեպտեմբերին և Կոլտ Դենիել Հաուզեր, ով ծնվել է 2008 թվականի հունիսի 12-ին։


== Ֆիլմագրություն ==


== Հեռուստատեսություն ==


== Մրցանակներ և անվանակարգումներ ==


== Ծանոթագրություններ ==


== Արտաքին հղումներ ==
Կոուլ Հաուզերը Internet Movie Database կայքում
Հոդված People.com կայքում Archived 2016-03-03 at the Wayback Machine.